Vyf vas ná jaagtog van 46km | Maroela Media
Volgens kapt. Paul Ramaloka, polisiewoordvoerder, het die vyf verdagtes glo 'n kruidenierswarewinkel in Wolmaransstad van 'n aansienlike bedrag geld en sigarette beroof, waarna hulle van die toneel gevlug het.
Ramaloko het gesê beamptes, wat besig was met 'n spesiale operasie in die dorp, het 'n motor sien jaag en dit agternagesit. Die verdagtes het glo hierna verskeie skote op die polisie geskiet.
Volgens Ramaloko het die jaagtog vir sowat 46km aangehou totdat die bestuurder beheer oor die motor verloor het. "Die verdagtes is oorrompel en in hegtenis geneem. Ramaloko het gesê die motor is deursoek, waarna die polisie op die vermoedelik gesteelde goedere, kontant en twee ongelisensieerde vuurwapens beslag gelê het."
Maj. genl. Jacob Tsumane, waarnemende polisiekommissaris in Noordwes, het die polisiebeamptes geloof wat by dié inhegtenisname betrokke was. "Die arrestasies stuur 'n duidelike boodskap aan misdadigers dat hulle nie in die provinsie geduld sal word nie."
Knap gedaan! Tien uit tien aan die betrokke polisiemanne!
lekker soos 'n krekker, al 5 is egter rowers wat hulle het geroof, die goed en ongelisensieerde wapens is daar gekry. MAAR NOU MOET ONS WAG DAT DIE HOF SO BESLIS, of ons oortree die wet en hul mense regte! Dan is ons nie vermeende oortreders nie ne'?